1.1.1.1. pasākuma ietvaros sadarbības līgumus izstrādā atbilstoši sekojošiem Ministru kabineta 2016. gada 12. janvāra noteikumu Nr.34 „Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskas ievirzes pētījumi" īstenošanas noteikumi” (turpmāk - MKN) nosacījumiem:

|  |  |
| --- | --- |
| **MKN punkts** | **MKN nosacījumi** |
| **No MKN izrietoši nosacījumi, kas attiecināmi uz ar saimniecisku darbību saistītiem un ar saimniecisku darbību nesaistītiem projektu iesniegumiem** | |
| 27.3.1. | Sadarbības līgumā iekļauj informāciju par sadarbības mērķiem un principiem. |
| 27.3.2. un 23.3. | Pamato plānotās sadarbības **atbilstību efektīvai sadarbībai**., atbilstoši MKN 2.5., 27.3.2.apakšpunktiem un Eiropas Komisijas 2014. gada 17. jūnija Regulas Nr. 651/2014 2.panta 90.punktam.  Lai nodrošinātu atbilstību, sadarbības līgumā ietver punktu, kas norāda, ka plānotā sadarbība tiks īstenota, lai **apmainītos ar zināšanām** vai **tehnoloģiju** vai **sasniegtu kopīgu mērķi**, pamatojoties uz darba dalīšanu, un iesaistītās puses kopīgi nosaka sadarbības projekta tvērumu, **dod ieguldījumu tā īstenošanā** un **dala projekta riskus un rezultātus.**   * Finansējuma saņēmējam ar sadarbības partneri nedrīkst rasties tādas tiesiskās attiecības, kas atbilst publiska iepirkuma līguma pazīmēm atbilstoši normatīvajiem aktiem par publisko iepirkumu vai iepirkumu sabiedrisko pakalpojumu sniedzēju vajadzībām! |
| 27.3.3. | Sadarbības līgumā iekļauj informāciju par plānoto **kopējo** sadarbības projekta finansējumu, **katra sadarbības partnera projekta daļas finansējumu** (dalījumā pa finansējuma avotiem) un katra sadarbības partnera ieguldījumu sadalījumā pa ieguldījumu veidiem, tai skaitā materiālo aktīvu, nemateriālo aktīvu, finansējuma, ieguldījuma natūrā vai cilvēkresursu ieguldījumus.  Sadarbības līgumā ietver informāciju t.sk. arī **par projekta kopējo finansējumu** un **projekta iesniedzēja projekta daļu** (dalījumā pa finansējuma avotiem). |
| 23.6. | Sadarbības līgumā ietver informāciju par plānoto sadarbības partnera projekta daļu tādā griezumā, kas vērtēšanā ļauj pārliecināties, ka **katra sadarbības partnera projekta daļas izmaksas veido vismaz 20 procentus no projekta kopējām izmaksām** (t.sk. ņemot vērā MKN noteikumu 30.3. apakšpunkta nosacījumus (ja attiecināms)). |
| 27.3.4. | Sadarbības līgumā iekļauj informāciju par projekta finanšu plūsmas nodrošināšanas kārtību. |
| 27.3.5., 23.4.  un 21.2.1. | Sadarbības līgumā iekļauj punktu, kas norāda, ka **tiesības uz projekta rezultātiem** (tai skaitā intelektuālā īpašuma tiesībām) tiek dalītas **proporcionāli** katra sadarbības **partnera ieguldījumam** projekta īstenošanā:  **Ekonomiskās priekšrocības un tiesības uz rezultātiem**, tai skaitā intelektuālā īpašuma tiesības un saistītās piekļuves tiesības, kas izriet no projekta ietvaros veiktās darbības, dažādām sadarbības projekta pusēm piešķir tieši **proporcionāli ieguldījumam** projekta īstenošanā, kā arī **atbilstoši risku un atbildības sadalījumam**. |
| 27.3.6. | Sadarbības līgumā iekļauj informāciju par projekta rezultātu izmantošanas, ieviešanas, publicitātes un komercializācijas nosacījumiem visā projekta dzīves cikla laikā, tai skaitā:   1. zināšanu un tehnoloģiju pārneses nosacījumi, nodrošinot atbilstību MNK 2.4.3., 2.4.4., 21.2., 23.5., 27.3.5. apakšpunktiem; 2. eksperimentālo objektu izmantošanas un ieviešanas nosacījumi, nodrošinot atbilstību MKN 37. un 38.punktam, t.sk. norāda, ka pasākuma ietvaros izstrādātais jaunais produkts, tehnoloģijas prototips vai cits eksperimentālais objekts tiks izmantots turpmākos pētījumos, bet nebūs tieši izmantojams ienākumu gūšanai, to pārdodot vai izmantojot ražošanā vai pakalpojumu sniegšanā. |
| 27.3.7. | Sadarbības līgumā iekļauj informāciju par **sankcijām**, ja netiek izpildītas sadarbības līgumā minētās saistības. |
| 46. | **Ietver tikai ar saimniecisku darbību saistītu sadarbības projektu gadījumā, ja plānots paaugstināt publiskā finansējuma intensitāti.**  Sadarbības līgumā ietver punktu, kas pamato/apliecina publiskā finansējuma intensitātes paaugstināšanu, ko iespējams pamatot ar vienu no diviem variantiem:   1. projekts paredz efektīvu sadarbību:  * starp **uzņēmumiem, no kuriem vismaz viens ir MVU**, vai projektu īsteno vismaz divās dalībvalstīs vai dalībvalstī un EEZ līguma līgumslēdzējā pusē, un **neviens atsevišķs uzņēmums nesedz vairāk kā 70 % no attiecināmajām izmaksām**, vai * starp **uzņēmumu un vienu vai vairākām pētniecības un zināšanu izplatīšanas organizācijām**, kuras **sedz vismaz 10 % no attiecināmajām izmaksām** un ir **tiesīgas publicēt** savu pētījumu **rezultātus**;  1. projekta rezultātus plaši izplata konferencēs, publikācijās, brīvi pieejamās krātuvēs vai ar bezmaksas vai atvērtā pirmkoda programmatūras palīdzību. |
| **Ar saimniecisku darbību nesaistītu projektu sadarbības līguma nosacījumi** | |
| 21.2.3. | **Sadarbības līgumu noslēdz pirms projekta īstenošanas uzsākšanas -** tajā ietver sadarbības projekta noteikumus attiecībā uz ieguldījumu, risku un rezultātu sadali, rezultātu izplatīšanu, piekļuvi intelektuālā īpašuma tiesībām un noteikumiem par šo tiesību piešķiršanu, atsavināšanu vai pirmpirkuma tiesību piešķiršanu. |
| 2.4.4. | Sadarbības līgumā norāda:   1. **kas veiks zināšanu un tehnoloģiju pārneses darbības**, t.i. ar ko plānots slēgt līgumus par tehnoloģiju tiesību komercializāciju[[1]](#footnote-1) (intelektuālā īpašuma licences vai nodošanas līgums):    * ar pētniecības organizācijas nodaļu *vai*    * pētniecības organizācijas meitas uzņēmumu, *vai*    * ar citu pētniecības organizāciju, *vai*    * ar trešo pusi; 2. ka visa **peļņa** no šādas darbības tiek atkal **ieguldīta pētniecības organizācijas pamatdarbībās.** |
| 2.4.3.,  23.5.1., 23.5.2. un 50.1 | **Ja ar saimniecisku darbību nesaistītu sadarbības projektu īsteno sadarbības partneri – komersants un pētniecības organizācija:**  Sadarbības līgumā jānosaka un jāizpilda **viens no** sekojošiem **nosacījumiem**:   1. **izpētes rezultāti**, kas nerada intelektuālā īpašuma tiesības, var tikt **plaši izplatīti** un jebkādas intelektuālā īpašuma tiesības attiecībā uz pētniecības rezultātiem, kas izriet no pētniecības organizācijas darbības, tiek pilnībā piešķirtas pētniecības organizācijai, tas nozīmē, ka **pētniecības organizācija gūst ekonomiskās priekšrocības no tās īpašumā esošām tehnoloģiju tiesībām, kas izriet no pētniecības organizācijas projekta ietvaros veiktās darbība**s, tai skaitā tiesības (norāda informāciju atbilstoši projektā plānotajam):    1. veikt **tehnoloģiju tiesību komercializāciju**, slēdzot līgumu ar sadarbības partneri, pētniecības organizācijas meitas uzņēmumu, jaunuzņēmumu vai trešo pusi par minēto tehnoloģiju tiesību izmantošanu vai atsavināšanu (intelektuālā īpašuma licences vai nodošanas līgums);    2. **sadarbības partnerim – komersantam** **piešķirt pirmpirkuma tiesības** attiecībā uz tehnoloģiju tiesībām, ja pētniecības organizācija veic MKN  50.1 1. apakšpunktā minēto tehnoloģiju tiesību komercializāciju atbilstoši MKN 23.5.2. un 50.2punktu nosacījumiem;    3. **dibināt jaunuzņēmumu** – kapitālsabiedrību ar augstas izaugsmes potenciālu ar mērķi pētniecības organizācijas projekta ietvaros radītās zināšanas un iegūtās prasmes pārvērst tirgū piedāvājamos komercproduktos, veicot inovatīvu produktu vai tehnoloģiju izstrādi, attīstību vai ražošanu (nodrošinot MKN 50.3 punkta nosacījumu izpildi); 2. gadījumā, ja pētniecības organizācija slēdz līgumu par tehnoloģiju tiesību komercializāciju:    1. **ar sadarbības partneri** – **komersantu**, tā no komersanta saņem tādu atlīdzību (kompensāciju), kas ir līdzvērtīga tirgus cenai par intelektuālā īpašuma tiesībām, kuras izriet no darbības, ko šī pētniecības organizācija veica projektā, un kuras nodotas sadarbības partnerim (komersantam). Ja intelektuālā īpašuma tiesības uz pētniecības organizācijas projekta daļā radīto intelektuālo īpašumu atsavina vai sadarbības partnerim (komersantam) piešķir izņēmuma, izmantošanas vai lietošanas tiesības, intelektuālā īpašuma tirgus cenu samazina par mantisko, intelektuālā īpašuma vai cilvēkresursu ieguldījuma vērtību, kuru, pamatojoties uz faktiskajām izmaksām (izņemot peļņas daļu), sadarbības partneris (komersants) ir ieguldījis pētniecības organizācijas projekta daļas īstenošanā, radot attiecīgās intelektuālā īpašuma tiesības;    2. ar trešo pusi (komersantu), pētniecības organizācija ievēro MKN 50.2 punkta noteikumus. |
| *50.2* | *Labuma guvējs – pētniecības organizācija projekta īstenošanas periodā un piecus gadus pēc noslēguma maksājuma veikšanas nodrošina šādu nosacījumu izpildi:*   1. *zināšanu un tehnoloģiju pārnesi veic atbilstoši MKN 2.4.3. vai 2.4.4. apakšpunkta nosacījumiem;* 2. *veicot tehnoloģiju tiesību komercializāciju (trešai pusei - komersantam), pētniecības organizācija par visām nodotajām ekonomiskajām priekšrocībām saņem tādu kompensāciju, kas ir līdzvērtīga tirgus cenai par intelektuālā īpašuma tiesībām, kuras izriet no pētniecības organizācijas projekta ietvaros veiktās darbības. Kompensācija ir uzskatāma par līdzvērtīgu tirgus cenai, ja ir izpildīts viens no šādiem nosacījumiem:*    1. *kompensācijas summa ir noteikta, veicot tehnoloģiju tiesību publisku izsoli saskaņā ar publiskas personas mantas izsoles kārtību regulējošiem normatīvajiem aktiem;*    2. *neatkarīga eksperta vērtējums apliecina, ka kompensācijas summa ir vismaz vienāda ar tirgus cenu;*    3. *pētniecības organizācija kā pārdevēja pierāda, ka tā dokumentētas sarunu procedūras rezultātā efektīvi vienojās par kompensāciju godīgas konkurences apstākļos, lai iegūtu maksimālu saimniecisko labumu tajā brīdī, kad tiek noslēgts līgums, vienlaikus apsverot savus likumīgos mērķus;*    4. *gadījumos, kad sadarbības līgumā paredzēts sadarbības partnerim – komersantam piešķirt pirmpirkumatiesības attiecībā uz tehnoloģiju tiesībām, kas izriet no pētniecības organizācijas projekta ietvaros veiktās darbības, un šie labuma guvēji izmanto abpusējas tiesības lūgt ekonomiski izdevīgākus piedāvājumus no trešām pusēm, tad sadarbības partneris – komersants attiecīgi salāgo savu piedāvājumu ar piedāvājumu, ko pētniecības organizācija saņēmusi no trešās puses.* |
| *50.3* | *Ja labuma guvējs – pētniecības organizācija ar saimniecisku darbību nesaistīta projekta dzīves cikla laikā dibina MKN 50.1 2. apakšpunktā minēto jaunuzņēmumu, nodrošina šādu nosacījumu izpildi:*   1. *pētniecības organizācija par jaunuzņēmumam nodotajām ekonomiskajām priekšrocībām saņem atlīdzību atbilstoši MKN 50.2 2. apakšpunkta noteikumiem un visu peļņu no tehnoloģiju tiesību komercializācijas atkal iegulda pētniecības organizācijas pamatdarbībās;* 2. *jaunuzņēmuma dibināšanai nepieciešamos finanšu resursus nodrošina no tādiem dibinātāju rīcībā esošiem līdzekļiem, kredītresursiem vai citiem finanšu resursiem, par kuriem nav saņemts nekāds publisks atbalsts, tai skaitā finansējums, par kuru nav saņemts nekāds valsts vai pašvaldības galvojums, vai valsts vai pašvaldības kredīts uz atvieglotiem nosacījumiem;* 3. *pētniecības organizācijas tīmekļa vietnē publisko jaunuzņēmuma intelektuālā īpašuma pārvaldības politikas aprakstu, kurā pamato jaunuzņēmuma dibināšanas procesā veiktās zināšanu un tehnoloģiju pārneses nesaimniecisko raksturu, ievērojot MKN 2.1., 2.4.4. apakšpunkta un 50.2 punkta nosacījumus.* |
| 55.1 | Sadarbības līgumā norāda, ka gadījumā, ja projekta īstenošanas rezultātā gūst ieņēmumus no projekta ietvaros iegūto zināšanu un tehnoloģiju pārneses (tai skaitā tehnoloģiju tiesību komercializācija) un projekta un tā saistīto projektu publiskā finansējuma kopsumma pārsniedz 1 MEUR\*, labuma guvējs veiks finanšu analīzi atbilstoši MKN 5. pielikumam, lai noteiktu finansējuma deficīta apjomu, kas attiecināms finansēšanai no publiskiem līdzekļiem.  \**projekts atbilst Eiropas Parlamenta un Padomes 2013. gada 17. decembra Regulas Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Parlamenta un Padomes Regula Nr. 1303/2013), 61. panta 7. punkta "b" apakšpunkta un 65. panta 8. punkta nosacījumiem.* |
| **Ja ar saimniecisku darbību saistītu sadarbības projektu īsteno sadarbības partneri – komersants un pētniecības organizācija:** | |
| 23.5 | Sadarbības līgumā jānosaka un jāizpilda **viens no sekojošiem nosacījumiem**:   1. **izpētes rezultāti**, kas nerada intelektuālā īpašuma tiesības, var tikt **plaši izplatīti** un jebkādas intelektuālā īpašuma tiesības attiecībā uz pētniecības rezultātiem, kas izriet no pētniecības organizācijas darbības, tiek pilnībā piešķirtas pētniecības organizācijai   *vai*   1. gadījumā, ja pētniecības organizācija slēdz līgumu par tehnoloģiju tiesību komercializāciju **ar sadarbības partneri** – **komersantu**, tā no komersanta saņem tādu atlīdzību (kompensāciju), kas ir līdzvērtīga tirgus cenai par intelektuālā īpašuma tiesībām, kuras izriet no darbības, ko šī pētniecības organizācija veica projektā, un kuras nodotas sadarbības partnerim (komersantam). Ja intelektuālā īpašuma tiesības uz pētniecības organizācijas projekta daļā radīto intelektuālo īpašumu atsavina vai sadarbības partnerim (komersantam) piešķir izņēmuma, izmantošanas vai lietošanas tiesības, intelektuālā īpašuma tirgus cenu samazina par mantisko, intelektuālā īpašuma vai cilvēkresursu ieguldījuma vērtību, kuru, pamatojoties uz faktiskajām izmaksām (izņemot peļņas daļu), sadarbības partneris (komersants) ir ieguldījis pētniecības organizācijas projekta daļas īstenošanā, radot attiecīgās intelektuālā īpašuma tiesības. |

1. tehnoloģiju tiesību komercializācija – zināšanu un tehnoloģiju pārneses darbība, ja pētniecības organizācija kā tehnoloģiju tiesību īpašnieks slēdz līgumu ar sadarbības partneri, pētniecības organizācijas meitas uzņēmumu, jaunuzņēmumu vai trešo pusi par tehnoloģiju tiesību izmantošanu vai atsavināšanu (intelektuālā īpašuma licences vai nodošanas līgums) [↑](#footnote-ref-1)